**Nacionālās standartizācijas padomes** **sēdes**

 **Protokols**

Rīgā, 2018.gada 7.februārī

**Sēdi vada:**

Z.Liepiņa - Ekonomikas ministrijas Valsts sekretāra vietniece, Nacionālās standartizācijas padomes (turpmāk – NSP) priekšsēdētāja.

**Sēdē piedalās:**

1. Guntars Vempers - Latvijas Elektrotehnikas komitejas vadītājs;

2. Ēriks Nordens – Tehnisko ekspertu asociācijas pārstāvis;

3. Inese Āboltiņa - Kooperatīvās sabiedrības Latvijas Piensaimnieku Centrālā Savienības pārstāvis;

4. Aleksandrs Drozds – Iekšlietu ministrijas pārstāvis, Valsts ugunsdzēsības un glābšanas dienesta Ugunsdrošības uzraudzības pārvaldes Ugunsdrošības normatīvu nodaļas priekšnieks;

5. Laura Vikšere – Izglītības un zinātnes ministrijas Izglītības departamenta eksperte;

6. Jānis Kļaviņš – Latvijas Būvmateriālu ražotāju asociācijas pārstāvis;

7. Gunta Evardsone - Zemkopības ministrijas Veterinārā un pārtikas departamenta Pārtikas drošuma un higiēnas nodaļas vadītāja vietniece;

8. Jana Salmiņa – Finanšu ministrijas Valsts sekretāra vietniece nodokļu administrēšanas un ēnu ekonomikas apkarošanas jautājumos;

9. Imants Matīss – Latvijas Zinātņu akadēmijas Sertifikācijas centra valdes priekšsēdētājs;

10. Olga Veilande – SIA “Latvijas nacionālais akreditācijas birojs” (LATAK) valdes locekle;

11. Gints Kļaviņš – SIA “Latvijas nacionālais metroloģijas centrs” Metroloģijas biroja vadītājs;

12. Tekla Žabova – Latvijas Patērētāju interešu aizstāvības asociācijas pārstāve;

13. Jānis Miķelsons – Mašīnbūves un metālapstrādes rūpniecības uzņēmēju asociācijas pārstāvis;

14. Ingars Pilmanis – SIA “Latvijas standarts” valdes loceklis;

15. Daina Spoģe - SIA “Latvijas standarts” Standartizācijas nodaļas vadītāja;

16. Kaspars Milaševičs - SIA “Latvijas standarts” Informācijas un mārketinga nodaļas projektu vadītājs;

17. Ārijs Tunķelis – Latvijas Dzelzceļnieku biedrības pārstāvis;

18. Edijs Šaicāns - Ekonomikas ministrijas Iekšējā tirgus departamenta Atbilstības novērtēšanas nodaļas vadītājs;

19. Inga Apsīte - Ekonomikas ministrijas Iekšējā tirgus departamenta direktore;

**Sēdi protokolē:**

N.Freibergs - Ekonomikas ministrijas Iekšējā tirgus departamenta Atbilstības novērtēšanas nodaļas vecākais referents.

**Darba kārtība:**

1. Nacionālās standartizācijas institūcijas - SIA “Latvijas standarts” aktualitātes:

1.1. SIA “Latvijas standarts” darbības rādītāji 2017.gadā;

1.2. SIA “Latvijas standarts” nākotnes plāni 2018.gadam;

1.3. SIA “Latvijas standarts” darbības stratēģija;

2. Eiropas Komisijas līdzfinansētais standartu tulkošanas projekts par Eiropas standartu tulkošanu latviešu valodā:

            2.1. SIA “Latvijas standarts” atskaite par Eiropas standartu tulkošanas projektu un tā realizāciju 2017./2018.gadā;

            2.2. SIA “Latvijas standarts” dalība standartu tulkošanas projektā 2019./2020.gadā;

3. Dažādi

**Z.Liepiņa** atklāj NSP sēdi un iepazīstina klātesošos ar darba kārtību un aicina izteikt priekšlikumus par darba kārtības grozīšanu. Padomes locekļiem iebildumu un priekšlikumu par darba kārtību nav, līdz ar to darba kārtība tiek apstiprināta.

**1.§**

**Nacionālās standartizācijas institūcijas -** **SIA “Latvijas standarts” aktualitātes**

**1.1. §**

**SIA “Latvijas standarts” darbības rādītāji 2017.gadā**

**I.Pilmanis** sniedz prezentāciju par SIA “Latvijas standarts” darbības rādītājiem 2017.gadā. Notikusi SIA “Standartizācijas, akreditācijas un metroloģijas cents” reorganizācija sadalīšanas ceļā izveidojot divās jaundibinātās komercsabiedrībās - SIA “Latvijas Nacionālais akreditācijas birojs”” un SIA “Latvijas standarts”, kas turpmāk pildīs nacionālās standartizācijas institūcijas funkcijas.

Priekšlikumi, diskusijas.

**Nolemts:** pieņemt zināšanai I.Pilmaņa sniegto ziņojumu par SIA “Latvijas standarts” darbības rādītājiem 2017.gadā.

**1.2. §**

**SIA “Latvijas standarts” darbības plāns 2018.gadam**

**I.Pilmanis** sniedz prezentāciju par SIA “Latvijas standarts” darbības plānu 2018.gadam -informācija par prioritātēm, institūcijas stiprināšanu, sadarbības ar iesaistītajām pusēm aktivizēšanu, IT sistēmas pilnveidošanu, kā arī par dalību starptautiskajos projektos.

Priekšlikumi, diskusijas:

**G.Vempers** interesējas un aicina pastāstīt vairāk par e-apmācībām.

**I.Pilmanis** informē, ka plāns ir izveidot tīmekļa vietnē atsevišķu sadaļu, kurā būtu dota iespēja apgūt dažādus apmācību kursus par jautājumiem saistībā ar standartiem.

**O.Veilande** interesējas par to vai nacionālā standartizācijas institūcija ir domājusi par pakalpojumu sniegšanu atbilstības novērtēšanas nozarē kā to dara citas Eiropas Savienības dalībvalstu nacionālās standartizācijas institūcijas, lai diversificētu ieņēmumus.

**I.Pilmanis** norāda, ka pastāv iespējas nacionālajām standartizācijas institūcijām sniegt atbilstības novērtēšanas pakalpojumus, bet tam ir vajadzīgs saskaņojums ar ministrijām (valsti). Iespējams, ka šādus pakalpojumus nacionālā standartizācijas institūcija varētu sniegt tad, kad būtu pārveidota par biedru organizāciju atbilstoši konceptuālajā ziņojumā pielemtajam.

**Nolemts:** pieņemt zināšanai I.Pilmaņa sniegto ziņojumu par SIA “Latvijas standarts” darbības plānu 2018.gadam.

**1.3. §**

**SIA “Latvijas standarts” darbības stratēģija**

**I.Pilmanis** sniedz prezentāciju par SIA “Latvijas standarts” darbības stratēģiju. Saistībā ar to, ka SIA “Latvijas standarts” turpmāk pildīs nacionālās standartizācijas institūcijas funkcijas šobrīd notiek darbs pie institūcijas vidēja termiņa darbības stratēģijas 2018.-2020.gadam izstrādes (vispārējais stratēģiskais mērķis, misija, vīzija). Atbilstoši iezīmētajam laika grafikam līdz š.g. martam plānots izstrādāt stratēģijas projektu un aprīlī varētu notikt stratēģijas projekta apspriešana ar ieinteresētajām pusēm.

Priekšlikumi, diskusijas:

**G.Vempers** interesējas kāpēc kavējas SIA “Latvijas standarts” kā nacionālās standartizācijas institūcijas pārveide uz biedru organizāciju.

**Z. Liepiņa** norāda, ka galvenā problēma ir saistībā ar likumdošanu, jo šobrīd normatīvie akti neatļauj valstij ņemt dalību biedru organizācijās, kas ir viens no nosacījumiem, lai nevalstiskās organizācijas piedalītos biedru organizācijas izveidē un tas darbībā. Šobrīd Ekonomikas ministrijā notiek darbs pie jaunā standartizācijas likuma izstrādes, kurā būtu atrunāta šāda iespēja valstij līdzdarboties biedru organizācijā. Plānots, ka biedru organizācijas biedri būs juridiskās personas.

**Nolemts:**

1. pieņemt zināšanai I.Pilmaņa sniegto ziņojumu par SIA “Latvijas standarts” darbības stratēģiju;
2. divu nedēļu laikā (līdz 21.02.2018.) NSP locekļiem ir iespēja sniegt priekšlikumus un komentārus par SIA “Latvijas standarts” darbības stratēģiju;
3. Pieņemt zināšanai, ka SIA “Latvijas standarts” darbības stratēģiju plānots izskatīt NSP sēdē maijā (provizoriski).

**2. §**

**Eiropas Komisijas līdzfinansētais standartu tulkošanas projekts par Eiropas standartu tulkošanu latviešu valodā**

**2.1. §**

**SIA “Latvijas standarts” atskaite par Eiropas standartu tulkošanas projektu un tā realizāciju 2017./2018.gadā**

**I.Pilmanis** sniedz prezentāciju par SIA “Latvijas standarts” Eiropas standartu tulkošanas projektu un tā realizāciju 2017./2018.gadā. Eiropas Komisijas (EK) izveidotā grantu projekta par standartu tulkošanas īstenošanu ietvaros nacionālās standartizācijas institūcijas var tulkot Eiropas standartus, kas izstrādāti pēc EK mandāta un kurus var piemērot ES tiesību aktos noteikto prasību ievērošanai. Projekta ietvaros EK atlīdzina 75% no nacionālās standartizācijas institūcijas standartu tulkošanā ieguldītajiem izdevumiem. Projektam finansējumu EK piešķīrusi pilnā apmērā no Latvijas puses pieprasītā finansējuma, kas paredzēts Latvijas puses norādīto standartu tulkošanai, ievērojot Latvijas puses tulkošanas jaudas un pieejamo Latvijas puses līdzfinansējumu. Projekta ietvaros, kas norit no 2017.gada 1.janvāra līdz 2018.gada 31.decembrim, standartu tulkošanai un rediģēšanai EK piešķirs 177 580.50 EUR (75%), savukārt SIA “Latvijas standarts” līdzfinansējums sastāda 59 193.50 EUR. 2017.gadā ir iztulkoti 23 standarti, savukārt 2018.gadā plānots iztulkot vēl 68 standartus.

Projekta pilnvērtīgai īstenošanai 2018.gadā priekš SIA “Latvijas standarts” līdzfinansējuma ir nepieciešams atrast līdzekļus 39 075,50 EUR apmērā. Turklāt, lai turpinātu projektā paredzēto standartu tulkošanu un apgūtu atlikušo EK finansējumu standartu tulkošanai 2018.gadā ir nepieciešams norēķināties par ieplānotajiem standartu tulkošanas un rediģēšanas pakalpojumiem, kas sastāda 88 790,25 EUR. Līdz ar to, projektam šobrīd nepieciešami augstāk minētie līdzekļi 39 075,50 EUR + 88 790,25 EUR, kas kopsummā sastāda 127 865,75 EUR. Pēc pilnīgas projekta līguma nosacījumu izpildes EK atgriezīs LVS ieguldīto finansējumu 2019.gada pirmā ceturksnī. Atgūtais finansējums, ko projekta ietvaros atgriezīs atpakaļ sastāda – 88 790,25 EUR. Projektam 2018.gadā piesaistot nepieciešamo finansējumu būs iespējams vēl iztulkot standartus aptuveni 2450 lapu apjomā.

Priekšlikumi, diskusijas:

**Z.Liepiņa** informē, ka Ekonomikas ministrija ir gatava prasīt nepieciešamo līdzfinansējumu priekš projekta realizācijas, tāpēc gribētu dzirdēt NSP locekļu viedokli un atbalstu par nepieciešamību tulkot standartus. Kā arī piedāvā NSP locekļiem uzklausīt pieredzi, kas saistīta ar šī projekta ietvaros notikušo dzelzceļa jomas standartu tulkošanu.

**Ā.Tunķelis** informē, ka dzelzceļa nozarei ir ļoti nozīmīga standartu tulkošana latviešu valodā. SIA “Latvijas standarts” organizētais iepirkums izmantojot attiecīgās jomas STK un to ekspertus ir ļoti būtisks, lai nodrošinātu standartu tulkojuma kvalitāti un nozares terminu pareizu lietošanu. Dzelzceļā jomā tiks iztulkoti 24 standarti.

**G.Vempers** rosina SIA “Latvijas Standarts” meklēt trūkstošo finansējumu, kuru varēs atgūt no EK 2019.gada martā, nepieciešamības gadījumā šos līdzekļus jāaizņemas no valsts vai privātiem kreditoriem.

**Nolemts:**

1. pieņemt zināšanai I.Pilmaņa sniegto ziņojumu par SIA “Latvijas standarts” Eiropas standartu tulkošanas projektu un tā realizāciju 2017./2018.gadā;
2. Atbalstīt nepieciešamību tulkot standartus latviešu valodā un Ekonomikas ministrijai rast iespēju papildus finansējuma piesaistei Eiropas standartu tulkošanas projektam 2018.gadam.

**2.2. §**

**SIA “Latvijas standarts” dalība Eiropas standartu tulkošanas projektā 2019./2020.gadā**

**I.Pilmanis** sniedz informāciju par nepieciešamo SIA “Latvijas standarts” dalībai nākošā perioda Eiropas standartu tulkošanas projektā 2019./2020.gadam.

Priekšlikumi, diskusijas.

**Nolemts:**

1. pieņemt zināšanai I.Pilmaņa sniegto informāciju par SIA “Latvijas standarts” dalību nākošā perioda Eiropas standartu tulkošanas projektā 2019./2020.gadam;
2. Atbalstīt SIA “Latvijas standarts” dalību nākošā periodaEiropas standartu tulkošanas projektā 2019./2020.gadam.

**3.§**

**Dažādi**

**Z.Liepiņa** informē, ka nākamā NSP sēde tiks sasaukta š.g. maija mēnesī, kad darba kārtībā būs jautājumi par:

- SIA “Latvijas standarts” darbības stratēģiju;

- Eiropas standartu tulkošanas prioritāro jomu apspriešana, kas realizējama Eiropas standartu tulkošanas projekta 2019./2020.gadam ietvaros.

Nacionālās standartizācijas padomes

priekšsēdētāja Z. Liepiņa

Protokolēja N. Freibergs